# Dohnányi Ernő

### A Wikipédiából, a szabad lexikonból.

Dohnányi Ernő (Pozsony, 1877. július 27. - New York, 1960. február 9.) zeneszerző, karmester, zongoraművész, pedagógus.

Apja gimnáziumi tanár, maga is tehetséges csellista. Budapesten tanult, zongorát Thomán Istvánnál, zeneszerzést Koessler Jánosnál. Tanulmányai után sikeres koncertzongorista, de már zeneszerző is, zongoraversenyének (Op. 5.) egytételes változatával megnyeri a Bösendorfer-díjat. 1903-05-ig Bécsben, 1905-15-ig Berlinben, majd 1915 végétől Budapesten működött. 1919-től a budapesti a Filharmóniai Társaság elnökkarnagya, 1931-től a Magyar Rádió Zenei Osztályának igazgatója, majd 1934-től a Zeneakadémia főigazgatója lett. Munkásságát 1930-ban Corvin-lánccal is elismerték.

1944-ben elhagyta Magyarországot, Ausztriába menekült. 1945 után háborús bűnösséggel vádolták, s a rágalmak egzisztenciáját is veszélyeztették, így 1948-ban elhagyta Európát és először Argentinában telepedett meg, majd onnan Floridába vándorolt ki. 83 éves korában halt meg New Yorkban, ahol lemezfelvételt készített.

Három házasságából három vér szerinti és három nevelt gyermeke volt. Hans fiának gyermekei közül Klaus politikus, míg Christoph világhírű karmester lett.

## [szerkesztés] Művei

(válogatás)

#### [szerkesztés] Operák, színpadi művek

Pierette fátyla (1910), Simona néni (1912), A vajda tornya (1922), A tenor (1929)

#### [szerkesztés] Oratorikus művek

Szegedi mise (1930), Cantus vitae (1941), Stabat Mater (1956)

#### [szerkesztés] Zenekari művek

2 szimfónia (d-moll:1901, E-dúr: 1944/1956), Szvit (1909), Ünnepi nyitány (1923), Szimfonikus percek (1933), Amerikai rapszódia (1953)

#### [szerkesztés] Versenyművek

2 zongoraverseny (e-moll: 1898, h-moll: 1947), Variációk egy gyermekdalra (1914), 2 hegedűverseny (d-moll: 1915, c-moll: 1950), Konzertstück (gordonka és zenekar, 1904), Hárfaverseny (1952)

#### [szerkesztés] Kamarazene

Szerenád (vonóstrió, 1902), 3 vonósnégyes (A-dúr: 1899, Desz-dúr: 1906, a-moll: 1926), 2 zongoraötös (c-moll: 1895, esz-moll:1914), Gordonka-zongora szonáta (1899), Hegedű-zongora szonáta (1912)

#### [szerkesztés] Zongoraművek

Variációk G.E. témájára (1897), Passacaglia (1899), Négy rapszódia (1904), Winterreigen (1905), Hat koncertetűd (1916), Változatok egy magyar népdalra (1917), Ruralia hungarica (átiratokban is!, 1924) stb.

#### [szerkesztés] Egyéb művek

- dalok
- népdalfeldolgozások
- kórusok
- átiratok, kadenzák

## [szerkesztés] Külső hivatkozások

- SuliNet
- Muzsika.net

| Ez a zenei tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../d/o/h/Dohn%C3%A1nyi_Ern%C5%91_69f3.html"

Kategóriák: Csonkok (zene) | Magyar zeneszerzők | Magyar karmesterek | Magyar pedagógusok | Magyar zongoristák

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- 日本語